Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 758/12/8802	Košice I, 14.1.2014
EEČ : 2-63-9-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 5.12.2012, spisová značka 2 Pv 758/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
-  dňa 4.12.2012 v čase o 10.20 hod. v Košiciach na ul. Hlavná  č. 111 v OD Tesco na oddelení potravín si do vrecka bundy vložil 1 ks bravčové karé BK v celku hmotnosti 0,836 kg v hodnote 4,17,-€ a 1 ks Family Svajciar blok (syr)v hmotnosti 0,276 kg v hodnote v 2,46,-€, pričom následne prešiel pokladničnou zónou bez zaplatenia, hoci bol d¨ľa 24.7.2012 Obvodným oddelením PZ Košice  Staré mesto potrestaný pre priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov v blokovom konaní pokutou vo výške 30,-€.

Uznesením prokurátora Okresnej prokuratúry Košice I zo dňa 5.12.2012, spisová značka 2 Pv 758/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajta Obvodného oddelenia PZ, Košice - Staré mesto sp. zn. ORP-4740/SM-KE-2012 z 4.12.2012 bolo podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f) Trestného zákona na tom skutkovom základe, že 

- dňa 4.12.2012 v čase o 10.20 hod. v Košiciach na ul. Hlavná  č. 111 v OD Tesco na oddelení potravín si do vrecka bundy vložil 1 ks bravčové karé BK v celku hmotnosti 0,836 kg v hodnote 4,17,-€ a 1 ks Family Svajciar blok (syr)v hmotnosti 0,276 kg v hodnote v 2,46,-€, pričom následne prešiel pokladničnou zónou bez zaplatenia, hoci bol d¨ľa 24.7.2012 Obvodným oddelením PZ Košice  Staré mesto potrestaný pre priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov v blokovom konaní pokutou vo výške 30,-€.

Prokurátor Okresnej prokuratúry Košice I uznesením  sp. zn. 2 Pv 758/12-4 z 5.12.2012 podľa § 216 ods. 1 Trestného poriadku podmienečne zastavil trestné stíhanie vedené proti obvinenému XXXXX. Obvinenému bola určená skúšobná doba v trvaní 12 mesiacov.

Toto uznesenie sa stalo právoplatným d¨ľom 22.12.2012.

Podľa § 217 ods. 1 ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to v prípade aj počas skúšobnej doby, že sa v trestnom stíhaní pokračuje.
	
Obvinený XXXXX počas skúšobnej doby, ako to vplýva z charakteristiky z Okresného riaditeľstva PZ v Košiciach, Odboru poriadkovej polície, Obvodného oddelenia PZ, Košice Sídlisko KVP zo d¨ľa 28.12.2013 a odpisu z registra trestov, viedol riadny život a nedopustil sa žiadnej ďalšej trestnej činnosti.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor